Les je zelo heterogen material, zaradi česar nam je lahko uporaba barvne karte le v oporo. Najučinkovitejša pomoč pri izbiri nianse je izdelava majhnega vzorca na lesu, primerljivega z lesom, ki ga želimo zaščititi. Končna niansa premaza je namreč odvisna od vrste, barve ali teksture uporabljenega lesa. V primeru uporabljene impregnacije lesa je tako končni barvni ton manj intenziven, pri uporabi slabše obrušene- ga lesa pa se poviša poraba Lesoton Lazure na površino, končna niansa pa je temnejša. Prav tako površina postaja vedno temnejša z večanjem števila nanosov. To je treba upoštevati tudi pri obnavljanju obstoječih premazov, kjer lahko izbrano nianso redčimo z brezbarvnim Lesotonom.